《元气堂成 其三》
明代·何吾驺

爱赋閒居昵昼眠，蓬壶那有此顽仙。人来每讯陶宏景，自拟何如白乐天。

沿凿澄湖回钓舫，种多脩竹挂苍烟。舍旁约略容秋水，摩诘无烦绘辋川。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。